open-index/open-wikipedia-markdown huggingface dataset:
HTC Hero

**HTC Hero** er den tredje mobiltelefonen som blir lansert av HTC innen Android-plattformen. 

HTC kaller Andriodmodellene sine A-serien, der HTC Magic og HTC Dream var de to første. Hero er den første modellen i A-serien med 3,5 mm kontakt for lyd og multitouch skjerm og brukergrensesnittet HTC Sense. Telefonen ble annonsert 24. juni 2009 i London, og lansert i juli 2009.

Telefonen ble etterfulgt av HTC Legend.

## Spesifikasjoner
*Skjerm: 3,2 tommer
*Skjermoppløsning: 320 x 480
*Styring: multitouch skjerm, trackball
*Batteri: 1350 mAh
*Taletid: 470 minutter (GSM) til 420 minutter (WCDMA)
*Standbytid: 440 timer (GSM) til 750 timer (WCDMA)
*Kamera: 5 megapiksler med autofocus
*GPS
*Digitalt kompass
*528 MHz ARM prosessor
*RAM: 288 MB
*ROM: 512 MB
*microSD minnekort
*Operativsystem: Android
*Quad band GSM 
*Wi-Fi (802.11b/g)
*Bluetooth 2.0 + EDR og A2DP
*Mini USB (HTC ExtUSB)
*3.5 mm audio jack, microphone, speaker
*G-Sensor
*Størrelse: 112 mm (h), 56,2 mm (b) 14,35 mm (d)
*Vekt: 135 g med batteri

## Se også
* HTC Dream
* HTC Magic

## Eksterne lenker
* HTC produktside
De kalte oss helter

***De kalte oss helter*** (originaltittel: *Casualties of War*) er et amerikansk krigsdrama fra 1989 regissert av Brian De Palma, med Michael J. Fox og Sean Penn i hovedrollene. Manus er ved David Rabe og er basert på en virkelig hendelse fra 1966. Filmens hovedkilde var en artikkel fra 1969 i *[[The New Yorker]]* skrevet av Daniel Lang.

*De kalte oss helter* ble godt mottatt av filmkritikerne, men ble ingen publikumssuksess i USA.

## Handling
Max Eriksson (Michael J. Fox) er en ung soldat som forsøker å forhindre at fem andre amerikanske soldater med sersjanten i spissen (Sean Penn), bortfører og voldtar en ung landsbypike under Vietnamkrigen. Sersjanten, som står i spissen for den grusomme udåden, er en mektig og karismatisk ung mann som skyves over grensen til barbarisme på grunn av de redselsfulle og brutale kampene. Eriksson blir etterhvert tvunget til å ta parti alene mot sine medsoldater og bataljonssjefen, som forsøker å dysse ned saken.

Filmens essens kan beskrives som en ung manns søken etter sunn dømmekraft og rettferdighet midt i krigens forferdelige kaos.

## Om filmen
### Anmelderne og publikum
Filmen fikk god mottakelse av filmanmelderne og har oppnådd 85% på Rotten Tomatoes. Til tross for det ble den ingen publikumssuksess i USA og klarte heller ikke å overgå den produksjonskostnader. Den innbrakte $18,7 millioner ved amerikansker kinoer og havnet på en 58.-plass over de mest innbringende filmene i USA for 1989.

### Priser og nominasjoner
Filmen ble i 1990 tildelt en pris av Political Film Society. Det kan også nevnes at den ble nominert til en Golden Globe for musikken og en Golden Reel Award ved Motion Picture Sound Editors (også for musikken).

### I Norge
*[[Dagbladet]]s* anmelder gav filmen terningkast fem.

**Vurderinger i ettertid**
På slutten av 2001 vurderte CINERAMA DVD-utgivelsen og endte opp på terningkast fire. Anmelderen skrev følgende sluttkommentar: «Casualties Of War er ingen film du blir glad til sinns av. Historien er skildret på en meget god og realistisk måte, og Michael J. Fox briljerer som soldat omgitt av en hard virkelighet. Det er en film til ettertanke, og det er en film som enhver burde få med seg». DVD arkivet vurderte filmen i 2006 og endte opp på 6 av 10 oppnåelige stjerner. Anmelderen (Thomas Smith) mente at historien den forteller både flott og viktig, og at skuespillerne er glimrende. Men han mente også at filmen feilet på det punkt der den forsøker å spille filosoferende og at den der ble noe ufrivillig komisk og «i overkant melodramatisk og pompøs». Anmelderen konkluderte på følgende måte: «En god antikrigsfilm som kunne vært langt bedre med mer realistisk dialog og mer passende musikk».

## I rollene
* Michael J. Fox – Pfc. Max Eriksson
* Sean Penn – Sgt. Tony Meserve
* Don Harvey – Cpl. Thomas E. Clarke
* John C. Reilly – Pfc. Herbert Hatcher
* John Leguizamo – Pfc. Antonio Diaz
* Thuy Thu Le – Thị Oanh Thân / Jenta på toget
* Erik King – Cpl. "Brownie" Brown
* Jack Gwaltney – Pfc. Rowan
* Ving Rhames – Lt. Reilly
* Dan Martin – Hawthorne
* Dale Dye – Capt. Hill

## Referanser


## Eksterne lenker
*
Walter Janka

**Walter Janka** (født 29. april 1914 i Chemnitz i Tyskland, død 17. mars 1994 i Kleinmachnow) var en tysk forlegger.

## Liv og virke
### Mellomkrigstiden og den annen verdenskrig
I 1936 deltok han i Thälmann-bataljonen i De internasjonale brigadene i den spanske borgerkrig. Her ble han kaptein i 1937, og deretter major i Karl-Marx-divisjonen, og slik den yngste majoren i folkearmeen. Han ble alvorlig skadet under slaget ved Ebro.

Etter at Nasjonalist-Spania seiret i borgerkrigen, flyktet han til Frankrike hvor han satt internert fram til 1941. I november 1941 flyktet han via Casablanca til Mexico. Her startet han sammen med Paul Merker og Alexander Abusch organisasjonen *[[Freies Deutschland]]*. I Mexico drev han forlaget El Libro Libre («Den frie boken») fra det ble stiftet i 1942. Den tyske forfatteren Anna Seghers var også med i forlaget. Fra 1946 var Janka leder av KPD-gruppen i Mexico.

### I Øst-Tyskland (DDR)

Etter den annen verdenskrig drog han i april 1947 tilbake til Tyskland. Det samme året giftet han seg med oversetteren Charlotte (Lotte) Scholz. De to fikk to barn, André, født 1948 og Yvonne, født 1950.

Etter kort fartstid i ledelsen av det nydannede SED ble Janka i juli 1948 med i ledelsen av DEFA og var fra 6. oktober 1948 direktør der. Han ble allerede i 1949 avløst.

I februar 1950 ble han stedfortredende økonomisk ansvarlig for Aufbau Forlag i Berlin. Fra 1953 var han leder for det samme forlaget. Janka planla en filmatisering av Thomas Manns roman *[[Buddenbrooks]]* i et samarbeid mellom DEFA og vesttyske filmprodusenter. En annen ide han hadde var å lage en DEFA-film med Charlie Chaplin. For å diskutere dette traff han Chaplin 18. mai 1954 i Vevey.

#### Arrestasjon
6. desember 1956 ble Walter Janka beskyldt for kontrarevolusjonær sammensvergelse og satt i varetekt i Hohenschönhausen. Etter et halvt år ble Janka dømt til fem års tukthus for å være «bakmann og deltaker i en kontrarevolusjonær gruppe».

#### Rehabilitering
Den 23. desember 1960 ble Walter Janka på grunn av internasjonale protester løslatt før endt soning. Etter en tid som arbeidsledig begynte han å arbeide med synkronisering og var fra 1962 dramaturg ved DEFA. Han bodde i Kleinmachnow ved Berlin.

I 1972 fulgte en offentlig anerkjennelse av at han hadde vært forfulgt av nazistene (*[[Verfolgter des Naziregimes]]*) og ble gitt tilbake medlemskapet i SED. I 1973 løste han seg fra DEFA.

I 1940-årene skrev han artikler, foretok flere reiser til Vest-Tyskland og holdt foredrag ovver sine erfaringer fra Den spanske borgerkrig. 1. mai 1989 fikk han den østtyske forstjenstmedalje i gull for «fremragende fortjenster ved oppbyggingen og utviklingen av sen sosialistiske samfunnsordning i Den tyske demokratiske republikk».

### Etter DDRs fall
I 1989, etter sammenslåelsen av Vest- og Øst-Tyskland, utkom hans memoarer: *Schwierigkeiten mit der Wahrheit* (1989), *Spuren eines Lebens* (1991), *... bis zur Verhaftung. Erinnerungen eines deutschen Verlegers* (1993).

## Referanser


## Eksterne lenker
* 
*
Nanling

**Nanling** kan være:

*Fylket Nanling i byprefekturet Wuhu i provinsen Anhui i Folkerepublikken Kina
*Fjellkjedegruppen Nanling i Kina.
Liste over ordførere i Inderøy

**Liste over ordførere i Inderøy** begynner i 1838. Inderøy kommune i Nord-Trøndelag ble opprettet ved innføring av formannskapslovene i 1837. Kommunen ble delt i tre i 1907: Inderøy, Røra og Sandvollan. I 1962 ble disse tre slått sammen den nye kommunen Inderøy. Den 1. januar 2012 ble Mosvik og Inderøy kommuner slått sammen til dagens Inderøy kommune.

Blant de første ordførerne fantes lavere embetsmenn som fhv lensmenn Lorents Oxaal og løytnant Jørgen Buck, en handelsmann (Lorents D. Muus) og to større brukseiere: Herman Løchen og Ole Richter. Fra 1862 kommer lokale, selveiende gårdbrukere inn på lista med Sivert Bragstad og etterhvert Peter Hægstad. Med J.C. Tiller og Ole Braa kommer Venstre-lærerne inn på lista. Etter dem følger flere gårdbrukere, og Paul Hjulstad ble i 1946 den første ordføreren med arbeiderbakgrunn. Fram til kommunesammenslåingen i 1962 vekslet Venstre og Bondepartiet på å ha ordføreren – stort sett; etter 1962 har Arbeiderpartiet og Senterpartiet vekslet.

Politisk engasjement har gått i arv på mange av gårdene i Inderøy. Ordførerne Sivert Bragstad, Peter Hægstad, Ole Haugum og Hans Melhus har sønner, svigersønner og/eller sønnesønner som også ble ordførere. Sivert Bragstad har flest politiske etterkommere. Den samme tendensen til arvet engasjement sees også i liste over ordførere i Røra.

Karin Kjølmoen ble i 1990 den første kvinnelige ordføreren. Den lengstsittende ordføreren er Kåre Sjøvold med 18 år – dersom man regner med de fire årene som ordfører i Røra kommune før sammenslåingen. Ole Haugum var ordfører i 15 år, og Ole Tronstad i 12 år.

Flere av ordførerne har deltatt i rikspolitikken. Ole Richter og Bjarne Lyngstad var statsråder. Ole Braa, Ole Haugum, Bjarne Lyngstad og Karin Kjølmoen har møtt som stortingsrepresentanter eller vararepresentanter, mens Arild Vist og Karin Kjølmoen har deltatt i regjeringsapparatet som hhv. politisk rådgiver og statssekretær.

## Ordførere 1838–1906

## Ordførere 1907–1961

## Ordførere 1962–2011

## Ordførere etter 2012
:*For ordførere i gamle Mosvik, se [[liste over ordførere i Mosvik]].*

## Referanser
Norsk misjon blant hjemløse

**Norsk misjon blant hjemløse** (opprinnelig *Foreningen til Modarbeidelse af Omstreifervæsenet*) var en norsk misjonsorganisasjon. Den ble opprettet i 1897 etter initiativ fra sogneprest Jacob Walnum i Bergen. Organisasjonen ble av Kirkedepartementet ilagt arbeidet med assimilering av romanifolket. Misjonen fikk navnet Norsk misjon blant hjemløse i 1935. Utover 1900-tallet fungerte misjonen mer og mer som statens «taterdirektorat» inntil den ble avviklet i 1989. Misjonen drev blant annet barnehjem (hvor den omplasserte reisende-barn), arbeidet for å bosette reisende, samt å kristne folkegruppen. De drev også Svanviken arbeidskoloni, der omstreifer/tater-familier skulle læres opp til å leve som fastboende. Norsk misjon blant hjemløse var også pådrivere for tvangssterilisering av tatere. Organisasjonen ble i 1987 erstattet av Kirkens Sosialtjeneste.

Interneringen og atskillelsen av taterbarn fra foreldre var et overgrep mot barna det rammet, og i 1998 uttrykte Regjeringen en uforbeholden unnskyldning overfor de rammede.

## Referanser


## Litteratur
*
Hereiene tusenårssted

**Hereiene tusenårssted** er et natur-/fjellområde mellom Svåsand og Herand i Jondal kommune. Naturen her er svært særegen og er tilrettelagt med stoppested og bord og benker.
Tarator

**Tarator** (bulgarsk: *таратор*, makedonsk: *таратор*, *таратур* eller *тартор* og albansk: *taratorë*, Tyrkisk: *Tarator*) er en kald salatsuppe. Suppen er vanlig sommermat i mange balkanske kjøkken, blant annet i Bulgaria og Tyrkia.

Suppen er typisk lagd av yogurt, agurk, hvitløk, dill, matolje, og vann.
Kjøltjern (Aurskog-Høland, Søndre Mangen)

**Kjøltjern** (eller Kjøltjenn) er et vann på Søndre Mangen nordøst for tettstedet Lierfoss i Aurskog-Høland kommune i Akershus.

## Kilder
*Kommunens kartgrunnlag
HTC Magic

**HTC Magic** (kjent som **T-Mobile myTouch 3G** i USA) er en smartphone produsert av HTC. Den var den andre mobiltelefonen fra HTC som bruker Googles operativsystem Android, den første var HTC Dream. 

Den ble lansert av Vodafone 17. februar 2009, ved Mobile World Congress i Barcelona, og kom i salg i Spania 27. april. I Norge kom den i salg i juni.  

## Spesifikasjoner
* Skjerm: 3,2 tommer touchskjerm, TFT-LCD med 320x480 HVGA oppløsning
* Kamera: 3,2 megapiksler med autofokus 
* Operativsystem: Android 1.5 (Cupcake)
* Prosessor: Qualcomm MSM7201a, 528 MHz
* Minne: ROM: 512 MB, RAM: 192/288 MB
* Minnekort: microSD
* Nettverk: HSDPA/WCDMA: 900/2100 MHz, Quad-band GSM/GPRS/EDGE
* Bluetooth: v. 2.0 med Enhanced Data Rate
* Trådløst: IEEE 802.11 b/g
* Batter: 1340 mAh Li-ion
* Størrelse: 113 x 55 x 13,65 mm 
* Vekt: 118,5 gram

## Se også
* HTC Dream
* HTC Hero

## Eksterne lenker
*
Kjøltjern (Aurskog-Høland, Nordre Mangen)

**Kjøltjern** (eller Kjøltjenn) er to vann på Mangenskogen nordøst for tettstedet Lierfoss i Aurskog-Høland kommune i Akershus. Mangenfjellet Turlag har satt opp turhytte ved Store Kjøltjern.

## Kilder
*Kommunens kartgrunnlag
Theobald II, greve av Champagne

**Theobald av Blois**, også kalt for «den store» (fransk *Thibaut de Blois*, født 1090, død 10. januar 1152), greve av Blois og av Chartres som Theobald IV fra 1102, og var greve av Champagne og Brie som Theobald II fra 1125.

Blant hans besittelser var Auxerre, Maligny, Ervy, Troyes og Châteauvillain som len for hertug Eudes II av Burgund. Han var sønn av Stefan II av Blois og Adela av Normandie, og eldre bror av kong Stefan av England. Selv om han var andre sønn ble Theobald utpekt som etterfølger framfor sin eldre bror Vilhelm.

Han ble gitt landområder i Sulley og giftet bort til en frue ved hans mors hoff. Hans temperament ga ham tidlig problemer, selv i ung alder. Han angrep eller fornærmet biskopen i Chartres femten år gammel og fikk således sin mor til å tenke seg om to ganger før hun forfremmet ham.

Theobald hadde ingen slike problemer. Tvert imot fulgte han moren på rundreiser i deres rike ved hundretalls anledninger og etter at hun trakk seg tilbake til Marcigney i 1125 administrerte han familiens eiendommer med stor dyktighet. Adela døde i hennes elskede kloster i 1136, året etter at hennes yngre sønn Stefan ble kronet til konge av England.

Kong Ludvig VII av Frankrike ble involvert i en krig med Theobald da han aksepterte at grev Raoul I av Vermandois, og seneschal av Frankrike, skille seg og forviste sin hustru Eléonore av Blois, som var Theobalds søster. Isteden giftet Raoul I seg med Petronilla av Aquitaine, søster av Frankrikes dronning Eleanora av Aquitaine. Krigen som varte i to år (1142&ndash;1144) ble preget av at Champagne ble okkupert og herjet av den kongelige hær og ikke minst at byen Vitry ble okkupert. Mange mennesker ble drept da kirken ble brent ned med menigheten innenfor. 
Teologen og filosofen Pierre Abélard som ble berømt for sin kjærlighetsaffære med sin student Héloïse søkte tilflukt i Champagne under Theobald IIs regime. Han døde i ved Cluny-klosteret i Burgund, et kloster som hadde blitt støttet av Theobald IIs familie i mange år.

I 1123 giftet Theobald II seg med Matilda av Kärnten, datter av Engelbert, hertug av Kärnten. 

Deres barn var

* Henry I av Champagne
* Theobald V av Blois
* Adèle av Champagne, gift med kong Ludvig VII av Frankrike
* Isabelle av Champagne, gift med første gang Roger av Apulia (død 1148); og andre gang med William Gouet IV (død 1170)
* Marie av Champagne, gift med hertug Eudes II av Burgund, ble abbedisse av Fontevraud-klosteret senere i livet.
* Guillaume Hvithånd, 1135-1202, erkebiskop av Reims 1176-1202, Cardinal 1179
* Stefan I av Sancerre 1133-1191, greve av Sancerre og korsfarer, døde under beleiringen av Akko
* Agnes av Champagne (død 1207), Dame de Ligny, gift med Renaut II av Bar (død 1170).
* Margaret av Champagne, nonne ved Fontevraud-klosteret.

## Referanser
Kjøltjern

**Kjøltjern** (eller Kjøltjenn) er to vann i Aurskog-Høland kommune:

*Kjøltjern (Aurskog-Høland, Nordre Mangen)
*Kjøltjern (Aurskog-Høland, Søndre Mangen)
Førsund

**Føsund** eller **Førsund**' er en gård og et sund ved Bjordal i Høyanger kommune i Sogn og Fjordane. Navnet kommer fra et sund der Fuglsetfjorden er på sitt smaleste. Fylkesvei 5586, Sørsideveien, går gjennom stedet og i bru over sundet. I sørvestlig retning ligger Føsundstølen ca. 450 m.o.h. mens Vårstølen et stykke mot nord, ligger ca. 350 m.o.h.   

I Føsund er campingplass med hytter og båtutleie. 

Stedsnavnet Føsund er sammensatt av to ord: Fø (som kommer av ordet fe) og sund. 

213 personer har Førsund som etternavn i Norge.

## Referanser
Engevik

**Engevik** er en gård i Solund kommune i Vestland. Per 2020 hadde 359 personer Engevik som etternavn i Norge.

## Referanser
Vårøy

**Vårøy** er den største øya i øygruppen Våre i Lindesnes kommune i Agder. Den ligger 5&nbsp;km sørøst for Spangereid. Det er hyttebebyggelse på den midtre delen av øya.
Jóhanna Sigurðardóttirs første regjering

**Jóhanna Sigurðardóttirs første regjering** var Jóhanna Sigurðardóttir sin første regjering som statsminister på Island. Den satt fra februar til mai 2009.

Geir H. Haarde, som var statsminister før Jóhanna Sigurðardóttir, leverte regjeringens avskjedssøknad til Islands president Ólafur Ragnar Grímsson, 26. januar 2009 etter protestene og opptøyene som fulgte den økonomiske krisen som har rammet Island i forbindelse med finanskrisen. Presidenten ba den avtroppende regjeringen om å bli sittende inntil ny regjering var på plass. Den nye regjeringen ble formelt utnevnt 1. februar, med Jóhanna Sigurðardóttir som statsminister, og var en koalisjon mellom det sosialistiske Vinstrihreyfingin – grænt framboð og Samfylkingin. To ministre ledet to departementer, mens to ministre var partiuavhengige.

Regjeringen satt fram til Alltingsvalget 2009, der Jóhanna Sigurðardóttir ble gjenvalgt som statsminister, og de fleste fra Jóhanna Sigurðardóttirs første regjering ble også gjenvalgt.

## Referanser
Våre

**Våre** er en øygruppe utenfor Spangereid i Lindesnes kommune i Agder. Øygruppen består av ca. 13 øyer og en rekke mindre holmer og skjær. De største øyene er Vårøy og Udvåre.

## Referanser
Udvåre

**Udvåre** er den ytterste øyen i øygruppen Våre utenfor Spangereid i Lindesnes kommune. Ytterst på Udvåre står Udvåre fyrlykt. Den ble vernet som naturreservat 28. mars 1980.

## Referanser
EZ Systems

**eZ Systems** er et programvarefirma innen CMS. Konseptet bygger på åpen kildekode. Hovedkontoret ligger i Porsgrunn og har flere kontorer i utlandet.  

eZ, grunnlagt i 1999 av Aleksander og Bård Farstad, tilbyr løsninger for innholdsstyring og kundeopplevelse. Plattformen brukes til nettpublisering, multikanalinnhold, digital markedsføring og e-handel.   

Firmaet leverer publiseringsløsninger til offentlige og ideelle organisasjoner. Løsningen brukes til kommunikasjon og digitale tjenester på store nettsteder, portaler og studentplattformer.   

## Eksterne lenker
* eZ Systems
HTC S710

**HTC S710** (også kjent som **HTC Vox**) er en mobiltelefon (smartphone) produsert av HTC. Den ble lansert i 2007. Dette var HTCs første mobiltelefon med operativsystemet Windows Mobile 6. 

## Spesifikasjoner
* Operativsystem: Windows Mobile 6 Standard 
* Programvare: Office Mobile, Adobe Reader, Outlook, Windows Live Messenger
* Prosessor: TI OMAP 850, 200 MHz 
* Tastatur: Standard + QWERTY (utskyvbart)
* Skjerm: 2,4 tommer QVGA TFT LCD (portrett- og landskap-modus) (240 x 320)
* Minne: 64 MB
* Kamera: 2,0 megapiksler
* Minnekort: MicroSD
* Nettverk: Quadband (850/900/1800/1900 MHz)
* Bluetooth: v. 2.0
* Trådløst: IEEE 802.11b/g
* Størrelse: 101,5 x 50 x 18,6 mm
* Vekt: 140 g (med batteri) 
* Batteri: 1050 mAh Li-ion

## Eksterne lenker
* HTC S710
Stine Kufaas

**Stine Kufaas** (født 7. april 1986) er en norsk tidligere friidrettsutøver som spesialiserte seg på høydehopp.  

## Bakgrunn
Kufaas er oppvokst Buvika i Skaun kommune i Trøndelag og har tidligere vært med i Trondheim Friidrett. Hun studerer på politihøgskolen i Oslo. 

## Karriere
Hun representerte IL i BUL etter at hun flyttet til Oslo for å gå på politiskolen, og hun ble trent av tidligere verdensmester Hanne Haugland. I forbindelse med EM for landslag på Fana stadion i Bergen den 21. juni 2009 vant hun med 1,91 meter i høyde. Resultatet var ny personlig rekord med fire centimeter og over kvalifiseringskravet til VM i Berlin i august 2009. Kufaas var på dette tidspunkt den tredje beste høydehopperen i Norge gjennom tidene bak sin trener Hanne Haugland og Anne Gerd Eieland. Sesongen 2010 hoppet hun 1.93 under et stevne i Lillehammer (ny personlig rekord) og kvalifiserte seg til EM i Barcelona.

Kufaas satte i 2009 norsk rekord for høyde uten tilløp med 1,53 m. Hun la opp etter sesongen 2012.

## Medaljer i norske mesterskap

## Referanser




## Eksterne lenker
*
Rostad

**Rostad** er en gård i Inderøy kommune i Trøndelag, best kjent som barnehjem fra 1902. 

Rostad nevnes første gang i manntallet for ekstraskatten i 1520. Gården var i Rostad-familiens eie fra slutten av 1600-tallet. Da odelsgutten på gården heller kjøpte seg en gård i Verdal på 1800-tallet, fikk Massi Rostad odelsretten. Hun og hennes mann, Jørgen Richter, overtok gården, og fikk sønnen Ole Richter. Jørgen Richter døde i 1880, og Ole Richter i 1884. Gården ble videre kjøpt av det som senere ble hetende Norsk misjon blant hjemløse, og Ebba Astrup var bestyrer for barnehjemmet her fra 1902 til 1918. 

I dag eies gården av Stiftelsen Rostad, en del av Stiftelsen CRUX, som driver Rostad Ungdomsheim. Ungdomsheimen er en barnevernsintitusjon for barn og unge i alderen 9–18 år med store omsorgsbehov.

I dag er gården totalt på ca. 1000 mål, men den var opprinnelig en god del større.

## Eksterne lenker
* Rostad Ungdomsheim
* Rostad gård, Rostads venner
DIPS

**DIPS** AS (Distribuert Informasjons- og Pasientdatasystem i Sykehus) er en programvare og et norsk aksjeselskap som er eid av Kernel-konsernet. DIPS har ca 350 medarbeidere med hovedkontor i Bodø, avdelingskontorer i Oslo, Bergen, Trondheim og Tromsø.

## Historikk

### Oppstarten
Utviklingen av programvaren DIPS ble startet av Tor Arne Viksjø ved IT-avdelingen på Nordland Sentralsykehus i 1987. Det ble senere etablert et utviklingssamarbeid med andre interesserte sykehus som også tok i bruk programvaren. DIPS ble etablert som et frittstående aksjeselskap i 1997.

DIPS AS ble etter hvert den største leverandøren av e-helsesystemer for helsevesenet i Norge. Programvaren omfatter blant annet elektronisk pasientjournal, pasientadministrative systemer samt ulike løsninger for samhandling mellom aktørene i helsevesenet. DIPS AS har konsern- og rammeavtaler med Helse Sør-Øst RHF, Helse Vest RHF og Helse Nord RHF samt en rekke private sykehus. Programvaren DIPS Arena brukes i dag ved alle sykehus i Helse Nord, Helse Vest, og i store deler av Helse Sør-Øst (inkludert OUS, AHUS, VVHF, SSHF m.fl.)

## Utmerkelse
## Referanser


## Eksterne lenker
* Selskapets nettsted
Norgesmøllene

**Norgesmøllene AS** er et norskeid selskap hvis første røtter i 1866 stammer fra en forpaktningskontrakt for en mølle på Ila mellom handelsagent Johannes Christian Piene og Trondhjem kommune, samtidig som  Hæggernæs Dampmølle i Bergen ble etablert av Aug. C. Mohr & Søn.

Selskapet er i dag en av landets ledende næringsmiddelbedrifter innenfor korn og melbaserte produkter. Under merkevaren «Møllerens» selges produkter i dagligvare, til bakerier, storhusholdning og på industrimarkedet. 

Aksjeselskapet Norgesmøllene ble opprettet i 1995 gjennom en sammenslåing av tre møller. I 2003 kjøpte Felleskjøpet Øst Vest (nå Felleskjøpet Agri) Norgesmøllene, og solgte i 2005 deler av aksjeposten til Stiftelsen Fritt Ord. Norgesmøllene AS er en del av Cernova konsernet og har ca. 125 ansatte som er fordelt på hovedkontoret i C.Sundts gate 17 i Bergen, og produksjonsanleggene i Skien, Buvika og på Vaksdal. Norgesmøllene AS har også eierandeler i Skånemøllan AB i Sverige og Valsemøllen AS i Danmark.   

## Referanser


## Eksterne lenker
* Selskapets nettside
FA-cupen 1952/53

**FA-cupen 1952/53** var den 72. sesongen av den engelske FA-cupen. Blackpool vant 4&ndash;3 over Bolton Wanderers i finalen. Finalen er kjent som *«Matthews Final»*, etter Stanley Matthews' spill den siste halve timen av kampen, da det stod 3&ndash;1 til Bolton. Matthews scora ikke selv i kampen, men bidro til at Blackpool snudde kampen og vant 4&ndash;3.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
1960 NBA-draftet

**1960 NBA-draftet** var NBAs årlige draftbegivenhet i 1960. Draftet var delt inn i tre runder der totalt 24 spillere ble valgt.

## Valgene
De fremtidige medlemmene av Naismith Memorial Basketball Hall of Fame ble valgt i første runde, disse var Oscar Robertson, Jerry West og Lenny Wilkens. Los Angeles Lakers draftet spillere under navnet «Minneapolis Lakers», men skiftet navn like etter.

### Første runde

### Andre runde

### Tredje runde

## Eksterne lenker
* 1960 NBA-draftet hos basketballreference.com
Kengururotter

Se liste 

**Kengururottefamilien** (Heteromyidae) eller **kengururotter** er en gruppe amerikanske gnagere (Rodentia) som inngår i bevergruppen (Castorimorpha). De fleste artene finnes i ørkenlandskap og gresskledd sletteland i det vestre Nord-Amerika, men arter i slekten *Heteromys* finnes også i skogområder så langt sør dom det nordlige Sør-Amerika. Artene karakteriseres av sine lange bakben, og dyra beveger seg ved å hoppe.

19 arter er registrert. Størrelsen varierer fra 10 til 20 centimeter, med en hale som er like lang eller noe lengre. De veier mellom 35 og 180 gram.

## Inndeling
Inndelingen følger ITIS.

* Rodentia, gnagere
** Castorimorpha, bevergruppen
*** Castoroidea
**** Castoridae, beverfamilien
*** Geomorpha
****  Geomyoidea
***** Heteromyidae, kengururottefamilien
***** Geomyidae, kinnposerottefamilien

## Arter
* *Dipodomys agilis*
* *Dipodomys californicus*
* *Dipodomys compactus*
* *Dipodomys deserti*
* *Dipodomys elator*
* *Dipodomys gravipes*
* *Dipodomys heermanni*
* *Dipodomys ingens*
* *Dipodomys merriami*
* *Dipodomys microps*
* *Dipodomys nelsoni*
* *Dipodomys nitratoides*
* *Dipodomys ordii*
* *Dipodomys panamintinus*
* *Dipodomys phillipsii*
* *Dipodomys simulans*
* *Dipodomys spectabilis*
* *Dipodomys stephensi*
* *Dipodomys venustus*
## Eksterne lenker
*
Abraham Larsen

**Abraham Emil Larsen** (1880&ndash;1960) var en norsk forretningsmann og konsul. Han var en av pionerene i den sørafrikanske hvalfangsten som ble etablert under industrialiseringen av hvalfangsten på begynnelsen av 1900-tallet. 

Larsen var født i Spind i Vest-Agder, og var sønn av Abraham Larsen Bjørnevaag (1846&ndash;1931) og Johanne Emelie (1849&ndash;1927, født Berntsen). Han emigrerte til Sør-Afrika som sekstenåring, der han etablerte han seg som byggmester og entreprenør. 

Sammen med fetteren Jacob J. Egeland grunnla han i 1909 selskapet Union Whaling and Fishing Company Ltd. Selskapet startet fangsten i 1910 fra en landstasjon ved Bluff, nær Durban. Union Whaling var i virksomhet helt fram til 1975. Fra 1936 til 1957 deltok selskapet i den pelagiske fangsten i Sørishavet, blant annet med de flytende hvalkokeriene «Uniwaleco» og «Abraham Larsen».

I 1930 ble Larsen konsul for Finland, og i 1946 norsk konsul i Durban. Han var sentral i det norske miljøet i Sør-Afrika, og var i mange år formann i den norske kirke i Durban. Han stod også for byggingen av en ny misjonskirke i Umbonambi, der svigerfaren Sven Eriksen i mange år var misjonspreset. Larsen fikk også bygget nytt bedehus på hjemplassen Spind.

Abraham Larsen ble en svært velstående mann og investerte sin formue i blant annet i sukker- og trelastindustrien. Han ble i 1930 utnevnt til ridder av St. Olavs Orden og i 1950 forfremmet til kommandør.

Thoralf and Henninge circa 1927 A.E Larsen trading store Empangeni, Zululand.jpg|Norske immigranter Thoralf Skolmen og hans kone Henninge Hillestad poserer foran A.E.Larsens handelsvarebutikk i Empangeni, Zululand ca 1927. Thoralf ble ansatt av Abraham Larsen som butikksjef.
Hvalkokeriene Norhval og Abraham Larsen i Sandefjord 1956.jpg|Hvalkokeriene Norhval og Abraham Larsen i Sandefjord 1956


## Referanser




## Eksterne lenker
* Dag Ingemar Børresen: ''Norsk Hvalfangst i Afrika''
* lardex.net: «Den siste hvalfangeren»
Reidar Engevik

**Reidar Engevik** (født 18. august 1925, død 17. april 1997) var en norsk ingeniør, industrigründer, motstandsmann og politiker (KrF).

Han var utdannet maskiningeniør med tilleggsutdanning i atomfysikk ved utenlandske universitet. Fra 1958 var han ansatt som konstruksjonssjef ved atomreaktoren på Kjeller (i dag: Institutt for energiteknikk).

Han flyttet til Solund i 1967 og bygget Solund Skips Service AS (Stad Trading) i Sponevik i 1976. Skipsverftet drev med vedlikehold og reparasjon og var den største arbeidsplassen i Solund. Da verkstedet gikk konkurs første gang i 1979, trakk Engevik seg ut.

Engevik var medlem av kommunestyre og formannskap i mange år. Han var ordfører i Solund for Kristelig Folkeparti fra 1981 til 1987. Medlem av Sogn og Fjordane Fylkesting 1987-1991. Han var også styreleder for sentralsykehuset i Førde.

Som motstandsmann under 2. verdenskrig tjenestegjorde Engevik som kurèr mellom Bergen og Solund, og deltok i farlige våpentransporter inn Sognefjorden til Milorg-styrkene i Frønningen i siste del av krigen.

## Kilder
* Reidar Engevik - Allkunne, levande leksikon, besøkt 15.8.2016
Yemenia Flight 626

**Yemenia Flight 626** var flyselskapet Yemenias rute fra Sana'a i Jemen til Moroni i Komorene, da det havarerte omtrent klokken 02:50 lokal tid den 30. juni 2009 (23:50 UTC den 29. juni 2009) med 153 mennesker ombord.
passasjerene kom fra Paris, med Yemenia flight IY749, på en Yemenia Airbus A330 som stoppet i Marseille Provence Airport i Marseille, Frankrike der noen passasjerer og mannskap gikk av. Etter å ha ankommet Sana'a International Airport i Sana'a i Jemen, gikk passasjerene ombord i en Airbus A310 for flight IY626, som skulle lande på Prince Said Ibrahim International Airport i Moroni i Komorene klokken 02:30 lokal tid den 30. juni.

## Flyet og mannskap
Det var 142 passasjerer og et mannskap på 11 ombord. Alle bortsett fra to personer skal ha vært fra Komorene. En flyplass-kilde hevdet at 66 av passasjerene i tillegg også var franske statsborgerere, men at mange av disse hadde doble statsborgerskap med Komorene. Mange skal ha bodd i Marseille, en fransk by med en To andre passasjerer skal ha vært europeiske.

## Letingen etter omkomne og flyvrak
Ifølge lokalt politi, har den lille øynasjonen ingen muligheter til selv å gjennomføre en redningsaksjon til sjøs. To franske militære fly og et skip begynte å lete etter flyvraket.

Vraket ble etterhvert funnet utenfor kysten, nær byen Mitsamiouli. Sammen med vraket ble også flere kropper og materiale fra flyet funnet i sjøen. Kilder i flyselskapet Yemenia bekreftet etterhvert et 5 år gammelt barn var funnet i livet i sjøen.

BEA sendte et etterforskningsteam, sammen med spesialister fra Airbus, for å bistå i etterforskningen av ulykken.

## Referanser


## Eksterne lenker
*
Senter for sjeldne diagnoser

**Senter for sjeldne diagnoser** er et landsdekkende og tverrfaglig kompetansesenter ved Oslo Universitetssykehus, Rikshospitalet, som samler, bygger opp og sprer kompetanse om mer enn 100 sjeldne diagnoser.  

Senter for sjeldne diagnoser jobber tverrfaglig og har i dag cirka 30 medarbeidere med utdannelse innen medisin, helse-, sosial- og samfunnsfag. Senteret tilbyr informasjon, rådgivning og kursvirksomhet om sjeldne diagnoser. Tjenesten er rettet mot brukere, pårørende og fagpersoner som enten har eller arbeider med sjeldne diagnoser. 

Alle kan ta direkte kontakt med senteret uten henvisning eller spesielle avtaler.

## Organisering
Senter for sjeldne diagnoser er organisert som ett av fire nasjonale kompetansesentre i Avdeling for sjeldne diagnoser (NKS) i Barne- og ungdomsklinikken (BAR) ved Oslo universitetssykehus HF (OUS). Senteret er også del av den Nasjonale kompetansetjenesten for sjeldne diagnoser (NKSD) – en felles koordineringsenhet for sjeldne diagnoser i Norge. 

## Se også
*sjeldne tilstander

## Eksterne lenker
* Senter for sjeldne diagnosers hjemmeside
* Oversikt over alle diagnoser ved Senter for sjeldne diagnoser
The Fat of the Land

***The Fat of the Land*** er det tredje studioalbumet av The Prodigy, utgitt 30. juni 1997 på selskapet XL Recordings.

I Norge kom albumet inn på listen i uke 28/1997, hvor den oppnådde 1.-plass de to første ukene. Den var på listen i tilsammen 19 uker og gikk ut uke 4/1998 med en 38.-plass.

## Sporliste
# «Smack My Bitch Up»
# «Breathe»
# «Diesel Power»
# «Funky Shit»
# «Serial Thrilla»
# «Mindfields»
# «Narayan»
# «Firestarter»
# «Climbatize»
# «Fuel My Fire»

## Eksterne lenker
*
Soleksem

**Soleksem** kalles også for solallergi eller polymorft lysutslett, og kan oppstå etter mye soleksponering på tynn og sensitiv hud, spesielt på brystkasse, armer og legger. Kjennetegnes ved rød og betent hud med nupper, blemmer eller knuter i de ytre hudlagene og følges som regel av en intens kløe. Regnes ikke som det samme som solbrenthet. Tilstanden går oftest over etter noen dager uten soleksponering. Ved kløing på utslettet kan brennkopper dannes.

Det er usikkerhet rundt hva som eksakt skjer når soleksem oppstår. 

Soleksem ser ut til å oppstå som en allergisk reaksjon på stoffer som dannes i huden gjennom en kjemisk reaksjon når huden bestråles av UVA- og UVB-stråler.

Det kan være flere mulige årsakssammenhenger og reaksjoner hos forskjellige personer som faller inn under denne betegnelsen. 

## Forebygging
Foruten å unngå soleksponering, finnes det ingen sikker forebygging av soleksem. Soleksem kan i noen tilfeller forebygges med solkrem som blokkerer for UVA- og UVB-stråler. For noen typer solkrem kan det på enkelte typer hud også se ut til at solkremen kan øke problemet. Enkelte har positive erfaringer med forebygging gjennom inntak av kalsium og C-vitamin over en tidsperiode før soling. Forebygging ved å ta betakaroten i 1-2 måneder før våren/sommeren har også vist seg å ha positiv effekt.

## Behandling / lindring
Det finnes ingen sikker behandling av soleksem. For lindring, har enkelte hatt positive resultater med bruk av hydrokortison, antihistamin/allergitabeletter (f.eks Xyzal), lidokain eller aloe vera.
Antihistaminer vil ikke ha noen virkning, i og med at dette er en "hypersensitivitetsreaksjon type IV" (og ikke "type 1")

## Eksterne lenker
* soleksem hos Rikshospitalet
* soleksem hos Hudlegekontoret
* soleksem hos ANIS
America’s Got Talent (sesong 1)

Sesong 1 av **[[America's Got Talent]]** ble sendt på NBC i USA sommeren 2006.

## Programleder og dommere
***Programleder:**
**Regis Philbin
***Dommere:**
**David Hasselhoff (skuespiller)
**Brandy (sanger)
**Piers Morgan (journalist)

## Episoder
***Los Angeles audition 1**
***Los Angeles audition 2**
***New York audition 1**
***New York audition 2**
***Chicago audition 1**
***Chicago audition 2**

### Direktesendinger
Norsk Stanseindustri

**Norsk Stanseindustri AS – NSI** er en norsk produsent innen tynnplatebearbeiding og plateprodukter. NSI ble etablert i 1990 men har røtter tilbake til 1937 (opprinnelig etablert som *Eckmann Stanse og Metallvarefabrikk* med tilhold i Oslo). 

Firmaet holdt til i leide lokaler på Skårer i Lørenskog fram til januar 2007 – da det ble kjøpt og opprustet egne lokaler på Skedsmokorset.

Norsk Stanseindustri AS – NSI har blitt kåret som Gaselle-bedrift av Dagens Næringsliv og Dun & Bradstreet Norge for 2007 og 2008.

## Eksterne lenker
*
Ane (slektsprogram)

**Ane** er et norskutviklet, norskspråklig og gratis slektsdataprogram som benyttes under Windows. Den aller første utgaven av programmet ble laget høsten 2002. Programmet kan benyttes til å lagre og vedlikeholde slektsopplysninger og tilhørende kilder, kart og bilder. Opplysningene lagres på GEDCOM-formatet og kan derfor leses/importeres av de fleste slektsprogrammer. Ane kan på samme måte lese opplysninger fra andre slektsprogrammer.

## Eksterne lenker
* 
*  Brukerveiledning
Dragoslav Šekularac

**Dragoslav Šekularac** (serbisk kyrillisk: Драгослав Шекуларац; født 30. november 1937 i Štip, død 5. januar 2019) var en serbisk fotballtrener og fotballspiller.

Šekularac regnes som en legende i Beograd-klubben Røde stjerne Beograd, og er én av kun fem spillere som har fått *Zvezdina zvezda*-utmerkelsen.

## OL-medaljer
* 1956  Melbourne -  Sølv i fotball,  Jugoslavia

## Karriere
* 1955–1966 Røde Stjerne – 153 (32)
* 1966–1967 Karlsruher SC
* 1967 St. Louis Stars
* 1968–1969 OFK Beograd
* 1969–1970 Independiente Santa Fe
* 1971–1972 Millonarios
* 1973 América de Cali
* 1975–1976 Paris FC

## Referanser


## Eksterne lenker
* 
*  Profil på reprezentacija.rs
FA-cupen 1953/54

**FA-cupen 1953/54** var den 73. sesongen av den engelske FA-cupen. West Bromwich Albion slo Preston North End 3&ndash;2 i finalen.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Dejan Savićević

**Dejan Savićević** (serbisk kyrillisk: Дејан Савићевић; født 15. september 1966 i Podgorica i Montenegro i Jugoslavia) er en tidligere jugoslavisk fotballspiller. Han var en del av «gullgenerasjon» i fotballklubben Røde Stjerne fra Beograd, og en av de største internasjonale spillere gjennom tidene i den italienske klubben AC Milan. 
Kallenavnet hans var «il Genio» eller Geni på norsk, og det fikk han fra de italienske journalister på grunn av hans geniale ballkontroll og den store visjonen på banen.

For sin spilletid i Røde Stjerne og A.C. Milan regnes Savićević som en av de beste fotballspillerne gjennom tidene.

## Karriere
* 1982–1988 Budućnost Podgorica
* 1989–1992 Røde Stjerne
* 1992–1998 A.C. Milan
* 1999 Røde Stjerne
* 1999–2001 Rapid Wien

## Referanser


## Eksterne lenker
* 
* Bayern München - Røde Stjerne 1:2 - Savicevic mål
* AC Milan - Barcelona 4:0 - Savicevic mål
Svend Foyn Bruun

**Svend Foyn Bruun** (1883–1956) var en norsk skipsreder og politiker for partiet Høyre.

Bruun reiste til sjøs i 1899 og avla eksamen ved Sjøkrigsskolen i Horten 1904. Han studerte språk i Frankrike 1904–05, og språk og historie ved University of Oxford i 1905. Han tjenestegjorde i marinen under krisen i 1905, og seilte i koffardifart 1905–11, vesentlig som skipsfører. Fra 1911 til 1914 ledet han hvalfangstekspedisjoner med flytende hvalkokerier. I 1919 startet han sammen med Anton von der Lippe skipsrederfirmaet Bruun & von der Lippe i Tønsberg, et selskap som disponerte forskjellige skips- og hvalfangerselskaper. Bruun & von der Lippe startet blant annet i 1928 Hvalfangerselskapet Antarctic A/S og Hvalfangerselskapet Pelagos A/S. Bruun deltok i 1928 i etableringen av Hvalfangerselskapet Kosmos A/S, og i 1930 av Hvalfangerselskapet Kosmos II A/S. Senere var han formann i direksjonen for disse selskapene. Etter andre verdenskrig skilte Bruun og von der Lippe lag. Bruun overtok Pelagos, mens von der Lippe overtok Antarctic.

Bruun var medlem av Sem herredsstyre 1920–25, og medlem av formannskapet 1923–25. Han representerte Vestfold fylke på Stortinget 1925–36, der han var medlem av næringskomiteen 1925–1930, sjøfarts- og fiskerikomiteen 1931-33 og finans- og tollkomiteen 1934–36. Han var formann i Høyres fylkesorganisasjon og medlem av Høyres sentralstyre. Han hadde en rekke verv i lokale organisasjoner og bedrifter. Han ble utnevnt til ridder av den svenske Nordstjerneordenen og mottok en tyrkisk fortjenstmedalje.

Svend Foyn Bruun var bosatt på gården Aker i Sem. Han var sønn av sel- og hvalfanger Carsten Henrik Bruun (1828–1907) og hustru Maren Sibylle Foyn (1840–1918), en niese av Svend Foyn.

## Utgivelser
* *Sem og sjøen. Av en vestfoldsbygds sjøfartshistorie*, Vestfold Historielag, Tønsberg, 1949
* *Hvalfangerselskapet Pelagos A/S 1928 – 30. juni – 1953*, Tønsberg Aktietrykkeri, Tønsberg, 1953

## Referanser


## Kilder
* Oscar A. Johnsen: ''Sem og Slagen bygdebok'', 1945
* Biografiske opplysninger Norsk samfunnsvitnskapelig datatjeneste
* *Norske skibsførere*, Dreyers Forlag, 1935, s. 119.

## Eksterne lenker
*
Vladimir Jugović

**Vladimir Jugović** (serbisk kyrillisk: Владимир Југовић; født 30. august 1969 i Milutovac) er en serbisk tidligere fotballspiller. Han var midtbanespiller og er blant annet kjent for å ha vunnet Europacupen for serievinnere / Mesterligaen med både Røde stjerne Beograd og Juventus.

## Karriere
* 1989-1990 Røde Stjerne
* 1990 → FK Rad (lån)
* 1991-1992 Røde Stjerne
* 1992-1995 U.C. Sampdoria
* 1995-1997 Juventus
* 1997-1998 SS Lazio
* 1998-1999 Atletico Madrid
* 1999-2001 Internazionale
* 2001-2003 → Monaco (lån)
* 2003-2004 VfB Admira Wacker Mödling
* 2004-2005 LR Ahlen

## Referanser


## Eksterne lenker
*
Torstein Bae

**Torstein Bae** (født 1979) er en norsk sjakkspiller og jurist.

Bae har kommentert sjakk for NRK siden 2013, herunder en rekke VM i langsjakk, hurtigsjakk, lynsjakk, fischersjakk og sjakk-OL i 2014. Han var også kommentator under verdenscupen på skøyter i 2019. Han ble i 2020 tildelt Riksmålsforbundets TV-pris for sitt formidlingsarbeide.

Frem til april 2025 var han talsperson og leder for formidling i Flyktninghjelpen. Han var før dette leder for global internrevisjon samme sted. Før dette var han konsernsjef i Alt Legalt AS og advokat og managing partner i Advokatfirmaet Legalis AS og Legal24 Advokatfirma AS i Oslo. Han har også ledet fagutvalg for flyktning- og humanitærrett i Den internasjonale juristkommisjon norsk avdeling (ICJ-Norge).

Bae ble i 2007 tildelt tittelen Internasjonal mester i sjakk etter at han gjennom god innsats i Politiken Cup i Helsingør kom over  i rating. Han hadde allerede i 2002 oppfylt kravene til turneringsprestasjoner (tittelnormer) etter at han blant annet ble nummer tre i Landsturneringen NM i sjakk 2001. Bae representerte Norge i junior-VM i 1997 og EM individuelt 2002. Han deltok på det norske landslaget i sjakk-OL i 2002 og 2012. Bae vant det åpne NM i 2000 og det åpne NM i hurtigsjakk 2003 etter seier mot blant andre Magnus Carlsen

Bae var president i Norges Sjakkforbund fra 2004 til 2007 og sonepresident i FIDE i perioden 2006–2010.

Bae er medlem av Rustad Sjakk. Han vant NM for klubblag med Schakklubben av 1911 i 2016. Fra 2009 til 2013 drev han firmaet Sjakkhuset sammen med WIM Silje Bjerke og GM Torbjørn R. Hansen.

Etter terrorangrepene i Norge 22. juli 2011 begynte han å engasjere seg politisk og meldte seg inn i Østensjø SV. Der ble han raskt leder. Det var han frem til 2017.

Bae er sønn av høyesterettsadvokat Ole Jakob Bae. 

## Referanser


## Eksterne lenker
*
Absence & Blipp

**Absence & Blipp** var en norsk hiphop-, breakdance- og beatbox-gruppe som deltok i første sesong av det norske underholdningsprogrammet Norske Talenter. Gruppa bestod av breakdancegrupen Absence Crew og beatboxer Stian Blipp.

## Eksterne lenker
* Youtube: Videre fra første runde i Norske Talenter
* Youtube: Finalen i Norske Talenter (fra 6 min)
Khujtnij orgil

**Khujtnij orgil** (mongolsk: Хүйтний оргил, *Den kalde toppen*; også kalt *vennskapstoppen*) er det høyeste punktet i Mongolia og ligger i Altajfjellene helt vest i landet, på grensen til Kina. Toppen strekker seg 4 374 meter over havet og ligger under et permanent snødekke. Fjellet ligger bare 2,5 kilometer sør for trelandsgrensen mellom Russland, Mongolia og Kina.
Kristin Michelsen

**Kristin Michelsen** (født 1956) er en færøysk politiker. Han har vært borgermester i Tvøroyrar kommuna siden 2005 og medlem av Lagtinget fra 2011 til 2022.

## Liv og virke
Han er sønn av fiskevraker Mikkjal Michelsen og hustru Vilborg Joensen på Tvøroyri. Morfaren var læreren og dikteren Poul F. Joensen. Han er gift med Joan N. Michelsen fra Hvalba, som han har en datter med.

Han gikk først i lære som bankfunksjonær, deretter som tømrer. Fra 1984 til han fikk permisjon fra stillingen i 2003, var han fullmektig hos sysselmannen på Suðuroy. Han har også vært reservepoliti.

Michelsen har vært styreformann i sin lokale roklubb, Froðbiar sóknar róðrarfelag.

### Politisk arbeid
Michelsen ble første gang innvalgt i kommunestyret på Tvøroyri i 1988, som medlem av Tjóðveldisflokkurin. Han ble valgt på en fellesliste mellom flere partier, anført av Dánjal av Rana og Páll Vang. I 1992 brøt Michelsen med felleslisten og stilte ikke til gjenvalg. I 2000 ble han på nytt valgt inn i kommunestyret, som eneste representant for sin liste, og etter valget i 2004 ble han borgermester, som medlem av Javnaðarflokkurin.

I 2011 ble han valgt til Lagtinget, og i 2015 ble han formann i Lagtingets justiskomité.

I 2018 mistet han flertallet i kommunestyret og regnet seg som fristilt fra å stemme med Javnaðarflokkurins lagtingsgruppe, men fortsatte som både borgermester og lagtingsmann. Han ble i januar 2019 ekskludert fra Javnaðarflokkurin. Ved lagtingsvalget i 2019 ble han valgt inn for Sjálvstýri. Han fikk på nytt flest stemmer av partiets kandidater ved lagtingsvalget i 2022, men partiet mistet sitt eneste mandat.

## Referanser
FA-cupen 1954/55

**FA-cupen 1954/5**5 var den 74. sesongen av den engelske FA-cupen. Newcastle United vant 3&ndash;1 i finalen mot Manchester City.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Sverre Midjord

**Sverre Ingolf Midjord** (født 2. april 1933 på Tvøroyri, død 10. oktober 2016 samme sted) var en færøysk politiker for Javnaðarflokkurin, idrettsleder og funksjonær.

Han vokste opp hos besteforeldrene sine på Tvøroyri, Julia og Poul J. Midjord í Trøðini. Midjord arbeidet på posthuset på Tvøroyri 1950–1969, deretter ved det færøyske toll- og skattekontoret på Tvøroyri fra 1969 og til han ble pensjonist.

Sverre Midjord var bordtennis-, håndball- og fotballspiller som ung. Han ble færøysk mester i håndball sammen med Tvøroyrar Bóltfelag i 1953. Han var senere trener i 1. divisjon 1968–1971 og klubbens styreformann 1970–1972. Han var styremedlem i Ítróttasamband Føroya i over 40 år og visepresident i over 25 år. 

Midjord var medlem av kommunestyret på Tvøroyri 1966–1984 og 1989–2008, i årene 1967–1984 som formann i kommunestyret/borgermester. Midjord var innvalgt på Lagtinget fra Suðuroy 1978–1980, 1990–1994 og 2004–2008, og møtte fast som varamann for Færøyenes regjeringssjef Atli Dam 1975–1978 og 1985–1988.

## Referanser
Torbjørn Ringdal Hansen

**Torbjørn Ringdal Hansen** (født 1979)
er en norsk stormester i sjakk. Han er kjent som den første treneren til Magnus Carlsen.

Torbjørn R. Hansen ble utnevnt til Internasjonal mester i sjakk (IM) i 2008. Våren 2015 ble Hansen kvalifisert til tittelen stormester i sjakk (GM) som den 11. nordmannen i historien. Han hadde oppfylt de turneringsmessige kravene lenge, men ikke oppnådd en internasjonal rating på 2500 som også er en del av kravet for å få formalisert tittelen. Hansen er en av få spillere som har blitt norgesmester i klasse lilleputt (U13), kadett (U16) og junior (U20).

Hansen var medlem i Sjakklubben Stjernen i Oslo fram til han i januar 2023 startet Slemmestad Sjakklubb sammen med bl.a. Leif Erlend Johannessen.

Hansen startet i januar 2009 firmaet Sjakkhuset sammen med WIM Silje Bjerke og IM Torstein Bae. Dette ble avsluttet i 2013.

I 2018 ble Sjakkhuset relansert sammen med Kristoffer Gressli, og sammen startet de sjakkbaren The Good Knight i Oslo sentrum.

I juli 2024 ble Torbjørn norgesmester i lynsjakk

## Referanser


## Eksterne lenker
*
Marianne Skjulhaug

**Marianne Skjulhaug** (født 1964) er en norsk sivilarkitekt MNAL. Fra 1. august 2021 til 31. juli 2023 var hun ansatt som dekan ved Fakultet for arkitektur og design ved NTNU. Dette var en åremålsstilling for fire år. Skjulhaug sluttet før åremålet gikk ut, for å begynne i stillingen som rektor ved Kunsthøgskolen i Oslo (KHiO).

Hun er utdannet ved NTH i 1990 med utvekslingsår til Bergen Arkitekt Skole i 1986. 

Skjulhaug kom til dekanstillingen ved NTNU fra Arkitektur- og designhøgskolen i Oslo, der hun var instituttleder ved Institutt for urbanisme og landskap. 

Hun var rektor ved Bergen arkitektskole i perioden 2007–2011 og har tidligere arbeidet i Norconsult og Asplan Viak med byplanlegging. Hun er visepresident i Europan Norge.

## Forskningsresultater og -publikasjoner

* 

* Skjulhaug, Marianne. (2014) Arkitektgruppen Cubus: *Den produktive dalen, parallelloppdrag for utvikling av Indre Arna*, oppdragsgiver Bergen kommune.
* Skjulhaug, Marianne. (2014) *Minnested Utøya*, i samarbeid med landskapsarkitektkontoret SLA og studentene Kosha Ahmadi, Edvard Glazeebrook, Kari Tønseth, Sarah Rønning Hansen, en av fire utvalgte for parallelloppdrag utforme et minnested på Utøya i regi av AUF.
* Skjulhaug, Marianne; Ellefsen, Karl Otto; Shannon, Kelly. (2013) *Yinjiang masterplan*. AHO/CAFA, Beijing.

## Referanser


## Eksterne lenker

* Skjulhaugs profilside på ntnu.no